钦定古今图书集成/明伦汇编/氏族典/第514卷 > 《凌迪知万姓统谱》 > 毕再遇
## 钦定古今图书集成/明伦汇编/氏族典/第514卷 > 《凌迪知万姓统谱》 > 毕再遇

按《宋史毕再遇传》，“再遇，字德卿，兖州人也。父进，建炎
间从岳飞护卫八陵，转战江、淮间，积阶至武义大夫。
再遇以恩补官，隶侍卫司马，武艺绝人。开禧二年，下
诏北伐，再遇与统制陈孝庆取泗州，以功超授武功
大夫，除左骁卫将军。三年，除镇江都统制，兼权山东、
京东招抚司事，还至扬州。金围楚州已三月，再遇遣”
将分道挠击，楚围解，兼知扬州、淮东安抚使。十年，以
武信军节度使致仕，卒，年七十。累赠太师，谥“忠毅。”